|  |
| --- |
| PRITARTA |
| Klaipėdos miesto savivaldybės |
| tarybos 2014 m. birželio 3 d. |
| sprendimu Nr. T1-136 |

**DOVANOJIMO SUTARTIS**

2014 m. d.

Klaipėda

**I. SUTARTIES ŠALYS**

UAB „Bilukas“, kodas 140590727, teisinė forma – uždaroji akcinė bendrovė, buveinės adresas: Herkaus Manto g. 40, Klaipėda, toliau sutartyje – **Dovanotojas**, kuriam atstovauja \_\_\_\_\_\_\_\_\_\_\_\_\_\_\_\_\_\_\_\_\_, veikiantis pagal \_\_\_\_\_\_\_\_\_\_\_\_\_\_\_\_\_\_\_\_, ir Klaipėdos miesto savivaldybė, toliau sutartyje – **Apdovanotasis**, kuriam atstovauja Klaipėdos miesto savivaldybės administracija, kodas 188710823, teisinė forma – biudžetinė įstaiga, buveinės adresas: Liepų g. 11, Klaipėda, kuriai atstovauja Savivaldybės administracijos direktorius \_\_\_\_\_\_\_\_\_\_\_\_\_\_\_\_\_\_\_\_\_\_\_, veikiantis pagal Klaipėdos miesto savivaldybės tarybos 2014 m. \_\_\_\_\_\_\_\_ d. sprendimą Nr. T2-\_\_, **Dovanotojas** ir **Apdovanotasis** kartu toliau sutartyje vadinami **Šalimis**, o kiekvienas atskirai – **Šalimi**, susitarė ir sudarė šią sutartį (toliau – **Sutartis**).

**II. SUTARTIES DALYKAS**

1.Vadovaudamasis Klaipėdos miesto savivaldybės tarybos 2014 m. \_\_\_\_\_\_\_\_ d. sprendimu Nr. T2-\_\_ „Dėl turto perėmimo Klaipėdos miesto savivaldybės nuosavybėn“, Dovanotojas neatlygintinai perduoda Apdovanotajam lauko apšvietimo tinklus (14 vienetų atramų su šviestuvais) (toliau – Turtas) Panevėžio g. 25B ir Panevėžio g. 25E, Klaipėdoje.

**III. TURTO VERTĖ**

2. Perduodamo Turto vertė – 49 321,52 Lt (keturiasdešimt devyni tūkstančiai trys šimtai dvidešimt vienas litas ir 52 ct).

**IV. TURTO PERDAVIMAS IR NUOSAVYBĖS TEISĖS PERĖJIMAS**

3. Sutarties Šalys patvirtina, kad nuosavybės teisė į Turtą Apdovanotajam pereina nuo Turto perdavimo. Dovanotojas perduoda Turtą Apdovanotajam perdavimo ir priėmimo aktu per 10 darbo dienų po šios Sutarties pasirašymo, o Apdovanotasis dovaną priima.

**V. ŠALIŲ PAREIŠKIMAI, GARANTIJOS**

4. Dovanotojas pareiškia ir garantuoja, kad:

4.1. dovanojamas Turtas anksčiau niekam kitam neparduotas, nedovanotas, neįkeistas, kitaip neperleistas, neperduotas naudotis tretiesiems asmenims, suvaržymų ir apribojimų šios Sutarties sudarymui nėra, areštai neuždėti, teisme ginčų dėl jo nėra;

4.2. nėra jokių viešosios teisės pažeidimų ar apribojimų, kurie galėtų turėti įtakos Apdovanotojo nuosavybės teisei į Turtą;

4.3. pasirašydamas, pateikdamas ir vykdydamas šią Sutartį Dovanotojo atstovas nepažeidžia galiojančių įstatymų, norminių aktų, taip pat nepažeidžia jokios sutarties ar kito dokumento bei kreditorių teisių ir teisėtų interesų;

4.4. dovanojamam Turtui nėra taikoma jokių servitutų, naudojimo apribojimų, išimčių, išlygų ar bet kokio kito pobūdžio apribojimų, išskyrus šioje Sutartyje aptartus. Dovanotojas turi visas būtinas teises, leidžiančias jam disponuoti, naudoti, eksploatuoti dovanojamą Turtą, ir šios teisės po Turto perdavimo pereis Apdovanotajam;

4.5. Dovanotojas turi visas juridinio asmens teises, leidžiančias sudaryti šią Sutartį, pateikti bei vykdyti, ir gali atlikti visus juridiniam asmeniui privalomus bei kitus veiksmus, suteikiančius įgaliojimus šioje Sutartyje;

4.6. ši Sutartis neprieštarauja Lietuvos Respublikos įstatymams, norminiams aktams, Sutarties sudarymui apribojimų nėra;

4.7. Dovanotojui nėra suteikta paskola iš lėšų, gautų valstybės vardu, arba paskola su valstybės garantija;

4.8. Apdovanotajam bus atlyginti visi nuostoliai, tiesiogiai kylantys dėl šioje Sutartyje numatytų Dovanotojo pateiktų pareiškimų ir (ar) garantijų neatitikties faktinėms aplinkybėms;

4.9. dovanojamas Turtas turi visus reikalingus sertifikatus ir atitinka būtinus saugumo standartus.

5. Apdovanotasis pareiškia, kad:

5.1. pasirašydamas, pateikdamas ir vykdydamas šią Sutartį Apdovanotojo atstovas nepažeidžia galiojančių įstatymų, norminių aktų, taip pat nepažeidžia jokios sutarties ar kito dokumento;

5.2. yra gauti visi leidimai ir priimti visi būtini sprendimai šiai Sutarčiai sudaryti ir jie galioja, yra teisėti ir tinkamai įforminti;

5.3. Apdovanotasis turi visas juridinio asmens teises, leidžiančias sudaryti šią Sutartį, pateikti bei vykdyti, ir gali atlikti visus juridiniam asmeniui privalomus bei kitus veiksmus, suteikiančius įgaliojimus šioje Sutartyje.

**VI. BAIGIAMOSIOS NUOSTATOS**

6. Sutartis sudaryta trimis egzemplioriais, kurių vienas atitenka Dovanotojui, o du – Apdovanotajam.

7. Ši Sutartis Šalių suprasta dėl turinio, pasekmių ir, kaip atitinkanti jų valią bei tikruosius ketinimus, priimta bei pasirašyta.

**VII. ŠALIŲ REKVIZITAI**

|  |  |
| --- | --- |
| Dovanotojas  UAB „Bilukas“ | Apdovanotasis  Klaipėdos miesto savivaldybė |
| Kodas 140590727  Herkaus Manto g. 40, 92233 Klaipėda  Tel. (8 46) 41 16 75  El. paštas bilukas@klaipeda.omnitel.net  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos)  A. V.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas ir pavardė) | Kodas 111100775  Klaipėdos miesto savivaldybės administracija  Kodas 188710832  Liepų g. 11, 91502 Klaipėda  Tel. (8 46) 39 60 26, 39 60 41  Klaipėdos miesto savivaldybės administracijos  direktorius  A. V.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas ir pavardė) |